Obavijest i upute kandidatima prijavljenim na javni natječaj za imenovanje voditelja financija u Općini Višnjan objavljenog u „Narodnim novinama“ br. 99 od 13. kolovoza 2014.
Opis poslova i radnih zadataka voditelja financija– 1 izvršitelj/ica na neodređeno vrijeme uz probni rad u trajanju od 3 mjeseca
 
Opis poslova i zadaća:
- Koordinira i organizira rad odsjeka za proračun i financije, brine se za pravovremenu i   pravilnu primjenu zakonskih propisa iz djelokruga rada Odsjeka, nadzire zakonitosti i ispravnosti trošenja sredstava iz proračuna;
- Prati propise od značaja za poslove Odsjeka i radnog mjesta;
- Usklađuje i izrađuje prijedloge odluka iz oblasti financija, te izrađuje stručne materijale za načelnika i Općinsko vijeće;
- Izrađuje tromjesečna, polugodišnja i godišnja izvješća konsolidiranog proračuna općine;
- Vrši poslove pripreme i izrade proračuna, financijskih planova i odluke o izvršenju proračuna , poslove proračunskog nadzora nad materijalnim financijskim poslovanjem proračunskih i izvanproračunskih korisnika;
- Obavlja poslove upravljanja imovinom;
- Obavlja računovodstveno-knjigovodstvene poslove, poslove obračuna plaća i svih vrsta dohotka i naknada, putnih naloga, blagajni i osnovnih sredstava;
- Vodi materijalno financijsko poslovanje, knjigovodstvene evidencije, evidencije financijskih prihoda, poslove platnog prometa, postupka prisilne naplate, razreza i naplate prihoda koji pripadaju Općini;
- Obavlja poslove javne nabave iz oblasti financija;
- Izrađuje razne analize iz oblasti javnih financija; 

- Priprema odgovore na upite od raznih subjekata izvan Odjela, a koji se odnose na proračun i analitičko planske poslove.
Plaća:
Plaću  čini umnožak koeficijenta složenosti poslova radnog mjesta – 4,00 i osnovice za obračun plaće u visini od  3.193,00 kuna uvećan za 0,5 % za svaku navršenu godinu radnog staža.

Provjera znanja i sposobnosti:
Prethodna provjera znanja i sposobnosti kandidata obavit će se putem pisanog testiranja i intervjua. Mjesto i vrijeme održavanja pismene provjere (testiranja) bit će objavljeno na web-stranici www.visnjan.hr i na oglasnoj ploči Općine Višnjan, najmanje pet dana prije održavanja  provjere. 
Pravni i drugi izvori za pripremanje kandidata za testiranje i  provjeru znanja i sposobnosti bitnih za obavljanje poslova pročelnika Jedinstvenog upravnog odjela:
· Ustav Republike Hrvatske (Narodne novine broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10, 05/14)

· Zakon o lokalnoj i područnoj (regionalnoj) samoupravi (Narodne novine broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12 i 19/13)
· Zakon o službenicima i namještenicima u lokalnoj i područnoj (regionalnoj) samoupravi (Narodne novine broj 86/08 i 61/11)
· Zakon o financiranju jedinica lokalne i područne (regionale) samouprave (Narodne novine 117/93, 69/97, 33/00, 73/00, 127/00, 59/01, 107/01, 150/02, 147/03, 132/06, 26/07, 25/12)
· Opći porezni zakon (Narodne novine broj 147/08, 18/11, 78/12, 136/12, 73/13)
· Zakon o proračunu (Narodne novine broj 87/08, 136/12)
· Pravilnik o proračunskom računovodstvu i računskom planu (Narodne novine broj 114/10, 32/11)
· Statut Općine Višnajn (Službeni glasnik  1/13)


Pravila i postupak testiranja
Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti provjeri. 
Za kandidata koji ne pristupi provjeri smatrat će se da je povukao prijavu na javni natječaj.

Po utvrđivanju identiteta, kandidatima će biti podijeljena pitanja za provjeru znanja.
Navedena pismena provjera traje najduže 30 minuta.

Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

·  koristiti se bilo kakvom literaturom odnosno bilješkama;

·  koristiti mobitel ili druga komunikacijska sredstva;

·  napuštati prostoriju u kojoj se provjera odvija;

·  razgovarati s ostalim kandidatima

·  niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.
Maksimalno ostvariv broj bodova na pismenoj provjeri (testiranju) je 10  Smatra se da su kandidati zadovoljili na testiranju ako su za provjeru znanja dobili najmanje 5 bodova. 

Kandidati koji su uspješno položili testove, pristupit će razgovoru s Povjerenstvom (intervju).
Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave. Rezultati intervjua boduju se na isti način kao i testiranje. 

Nakon razgovora – intervjua, maksimalno ostvariv sveukupni broj bodova je 20. 
Kandidati koji su pristupili testiranju imaju pravo uvida u rezultate provedenog postupka.
Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervju.
Povjerenstvo za izbor voditelja financija dostavlja Općinskom  načelniku  Izvješće o provedenom postupku, koje potpisuju svi članovi Povjerenstva.

Općinski načelnik Općine Višnjan donosi Rješenje o prijmu u službu, koje će biti dostavljeno svim kandidatima prijavljenim na javni natječaj koji su pristupili provjeri znanja.
Izabrani kandidat mora dostaviti uvjerenje o zdravstvenoj sposobnosti prije donošenja 

Rješenja o prijmu u službu.
Kandidat za voditelja financija koji nije zadovoljan rješenjem u prijmu u službu može podnijeti žalbu općinskom načelniku.

Žalba odgađa izvršenje rješenja o prijmu u službu.

Klasa: 112-01/14-01/2

Urbroj: 2167-03-01-14-07

Višnjan-Visignano, 09. rujna 2014.


                                       
                                   
                                                                                      Povjerenstvo za provedbu natječaja
